b'\n_START_ARTICLE_\nMaria Schutz\n_START_SECTION_\nControverse\n_START_PARAGRAPH_\nMaria Schutz a fost trimis\xc4\x83 \xc3\xaen judecat\xc4\x83 \xc3\xaen 2007 pentru \xc3\xaen\xc8\x99el\xc4\x83ciune cu consecin\xc8\x9be deosebit de grave \xc8\x99i bancrut\xc4\x83 frauduloas\xc4\x83, \xc3\xaen form\xc4\x83 continuat\xc4\x83._NEWLINE_Potrivit dosarului, ea este judecat\xc4\x83 pentru c\xc4\x83 nu \xc8\x99i-a respectat angajamentele luate \xc3\xaen momentul achizi\xc8\x9biei Serelor Codlea \xc8\x99i Orser Oradea._NEWLINE_\xc3\x8en acela\xc8\x99i dosar sunt judeca\xc8\x9bi \xc8\x99i Corneliu Popa, fost director general al Agen\xc8\x9biei Domeniilor Statului, pentru complicitate la \xc3\xaen\xc8\x99el\xc4\x83ciune cu consecin\xc8\x9be deosebit de grave, \xc3\xaen form\xc4\x83 continuat\xc4\x83; Mihai Ciobanu, fost director al Direc\xc8\x9biei Urm\xc4\x83rire Contracte din cadrul Agen\xc8\x9biei Domeniilor Statului, pentru complicitate la \xc3\xaen\xc8\x99el\xc4\x83ciune cu consecin\xc8\x9be deosebit de grave \xc8\x99i Ion Dasc\xc4\x83lu, asociat la S.C. Sere Codlea S.A., pentru complicitate la bancrut\xc4\x83 frauduloas\xc4\x83, \xc3\xaen form\xc4\x83 continuat\xc4\x83._NEWLINE_Prejudiciul creat Agen\xc8\x9biei Domeniilor Statului este de peste cinci milioane de euro._NEWLINE_Maria Schutz nu a respectat clauzele contractuale referitoare la investi\xc8\x9biile asumate prin contracte._NEWLINE_De asemenea, beneficiind de sprijinul lui Popa \xc8\x99i Ciobanu din cadrul ADS, Maria Schutz a raportat mai multe date \xc8\x99i investi\xc8\x9bii fictive._NEWLINE_A fost ajutat\xc4\x83 \xc8\x99i de Ion Dasc\xc4\x83lu, care a determinat conducerea celor dou\xc4\x83 firme scoase la privatizare s\xc4\x83 \xc3\xaenregistreze cheltuieli \xc8\x99i servicii fictive, situa\xc8\x9bie de natur\xc4\x83 s\xc4\x83 duc\xc4\x83 la declararea st\xc4\x83rii de insolven\xc8\x9b\xc4\x83._NEWLINE_De asemenea, direc\xc8\x9bia agricol\xc4\x83 bra\xc8\x99ovean\xc4\x83 s-a constituit parte civil\xc4\x83 \xc3\xaen dosarul de \xc3\xaen\xc8\x99el\xc4\x83ciune \xc8\x99i cerut daune de 2,3 milioane de lei._NEWLINE_Pe 28 mai 2013 a fost condamnat\xc4\x83 la 12 ani de \xc3\xaenchisoare cu executare \xc3\xaen dosarul Sere Codlea, decizia nefiind definitiv\xc4\x83._NEWLINE_Pe 22 septembrie 2015 Maria Schutz a fost condamnat\xc4\x83, printr-o sentin\xc8\x9b\xc4\x83 defintiv\xc4\x83, la 10 ani de \xc3\xaenchisoare cu executare.'